Apeplanetens hemmelighet

Apeplanetens hemmelighet (originaltittel: Beneath the Planet of the Apes) er en amerikansk dystopisk science fiction- og eventyrfilm fra 1970 regissert av Ted Post. Filmen er en direkte oppfølger til Apeplaneten og handler om jakten på Taylor, som forsvinner etter en mystisk hendelse i «den forbudt sone». Hovedrollene spilles av James Franciscus og Kim Hunter, mens Charlton Heston har en birolle.

Handling
Filmen starter der den første slapp. Taylor og Nova er ut i ørkenen på jakt etter flere mennesker. De blir de utsatt for noen mystiske fenomen i «den forbudt sone» og Taylor forsvinner plutselig sporløst mens han undersøker et av dem. I et desperat forsøk på å finne hjelp fortsetter Nova videre ut i ørkenen, og støter etter hvert på en annen astronaut, John Brent. Brent er en kollega av Taylor som var sendt ut i rommet i håp om å finne og redde Taylor og hans mannskap. Brent følger med Nova tilbake til apekolonien hvor han treffer Zira og Cornelius som hjelper også ham med nyttige tips om hvor han kan finne Taylor. Det viser seg at Taylor forsvant i en underjordisk by som består av restene av New York – i år 3955. Byen er befolket av avanserte mennesker med overnaturlige evner og som tilber en atombombe som gud. Samtidig med dette planlegger gorillaene et storstilt angrep på byen.

Om filmen
miniatyr|venstre|250px|Harrison og Franciscus fra en scene i filmen

 Popularitet og økonomi 
Apeplanetens hemmelighet ble en moderat kommersiell suksess, men innbrakte mindre enn den første. I USA spilte den inn drøyt 19 millioner dollar, ca. halvparten av det den første tjente inn. Ifølge nettstedet The Numbers ble sett av drøyt 11 millioner i USA og havnet på en 16-plass over de mest innbringende filmene i USA i 1970.

Produksjonskostnadene var på $4,7 millioner.Solomon, Aubrey. Twentieth Century Fox: A Corporate and Financial History (The Scarecrow Filmmakers Series). Lanham, Maryland: Scarecrow Press, 1989. . p256

 Anmelderne 
Den fikk dårligere mottakelse enn den første filmen, men regnes av mange som den beste av oppfølgerne. Den har fått 38 % på Rotten Tomatoes. Leonard Maltin gav den 2,5 av 4 stjerner.

 Annet 
For de andre filmene i denne serien, se Apeplaneten (alternativer).

I rollene
 James Franciscus – Brent
 Kim Hunter – Zira
 Maurice Evans – Dr. Zaius
 Linda Harrison – Nova
 Paul Richards – Méndez
 Victor Buono – Fat Man
 James Gregory – Ursus
 Charlton Heston – Taylor

Referanser

 Eksterne lenker 

Kategori:Filmer fra 1970
Kategori:Apeplaneten
Kategori:Science fiction-filmer fra USA
Kategori:Mysteryfilmer fra USA
Kategori:Dystopiske filmer fra USA
Kategori:Eventyrfilmer fra USA
Kategori:Postapokalyptiske filmer
Kategori:Engelskspråklige filmer
Kategori:Filmer om atomvåpen
Kategori:Filmer lagt til USA
Kategori:Oppfølgerfilmer